CELEX: 32015D1199
Language: hr
Date: 2015-07-17 00:00:00
Title: Provedbena odluka Komisije (EU) 2015/1199 оd 17. srpnja 2015. o priznavanju Bosne i Hercegovine kao zemlje bez prisustva organizma Clavibacter michiganensis ssp. sepedonicus (Spieckerman i Kotthoff) Davis i sur. (priopćeno pod brojem dokumenta C(2015) 4838)

22.7.2015   
            
            
               HR
            
            
               Službeni list Europske unije
            
            
               L 194/42
            
         PROVEDBENA ODLUKA KOMISIJE (EU) 2015/1199
   оd 17. srpnja 2015.
   o priznavanju Bosne i Hercegovine kao zemlje bez prisustva organizma Clavibacter michiganensis ssp. sepedonicus (Spieckerman i Kotthoff) Davis i sur.
   
      
         (priopćeno pod brojem dokumenta C(2015) 4838)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin Prilog III. dio A, točku 12.,
   budući da:
   
               (1)
            
            
               U Direktivi 2000/29/EZ Prilogu III. dijelu A točki 12. propisana je opća zabrana u pogledu unošenja u Uniju gomolja vrste Solanum L. i njihovih križanaca, osim onih navedenih u dijelu A u točkama 10. i 11., uključujući gomolje Solanum tuberosum L. podrijetlom iz trećih zemalja. Ta se zabrana neće primjenjivati na europske treće zemlje koje su priznate kao zemlje bez prisustva organizma Clavibacter michiganensis ssp. sepedonicus (Spieckermann i Kotthoff) Davis i sur. („organizam”).
            
         
               (2)
            
            
               Prema informacijama povezanima s kampanjama ispitivanja u 2011., 2012. i 2013. i izvješću povezanim s kampanjom ispitivanja u 2014. koje je dostavila Bosna i Hercegovina te prema informacijama prikupljenim tijekom revizije koju je u toj državi u ožujku i travnju 2014. proveo Ured za hranu i veterinarstvo, izgleda da se taj organizam ne pojavljuje u Bosni i Hercegovini te da je ta država poduzela zadovoljavajuće mjere praćenja kao odgovor na preporuke završnog izvješća o reviziji Ureda za hranu i veterinarstvo.
            
         
               (3)
            
            
               Stoga je primjereno priznati Bosnu i Hercegovinu kao zemlju bez prisustva organizma.
            
         
               (4)
            
            
               Ova Odluka ne dovodi u pitanje bilo kakve kasnije nalaze koji bi mogli pokazati prisustvo tog organizma u Bosni i Hercegovini.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Priznanje
   Bosna i Hercegovina priznaje se kao zemlja bez prisustva organizma Clavibacter michiganensis ssp. sepedonicus (Spieckerman i Kotthoff) Davis i sur. („organizam”).
   Članak 2.
   Zahtjev za informacije
   Komisija će od Bosne i Hercegovine zatražiti da svake godine dostavlja informacije koje su potrebne da bi se potvrdilo da je Bosna i Hercegovina i dalje zemlja bez prisustva tog organizma.
   Članak 3.
   Adresati
   Ova je Odluka upućena državama članicama.
   
      Sastavljeno u Bruxellesu 17. srpnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.